Politsei- ja Piirivalveamet

Pärnu mnt. 139  Tallinn, 15060

**Taotlus riigieelarvelise toetuse eraldamiseks**

Taotluse esitaja: MTÜ Eesti Naabrivalve

Tegevuste läbiviimise aeg: 01.01.2024-31.12.2024

Taotluse koostamise kuupäev: 20.12.2023

Kehtiv leping: Lepingu nr 20-1.6/3545-2

Taotleja aadress ja registrikood: Tatari 12, Tallinn 10116. Registrikood 80130248

Taotleja e-post ja telefoni number: [info@naabrivalve.ee](mailto:info@naabrivalve.ee) Tel. 6 522522

MTÜ esindaja lepingus: Marek Väljari

Toetuse saaja kontaktisik, tel nr ja e-postiaadress Marek Väljari 5136630 marek@naabrivalve.ee

Lepingu allkirjastaja: Lauri Tabur

Taotletav toetuse summa: 60 000 eurot

Toetuse saaja arvelduskonto: EE672200221014933159 Swedbank AS

**Toetuse kasutamise eesmärk, kavandatud tegevused ja oodatud tulemused**

Lepingulise toetuse eesmärk on MTÜ Eesti Naabrivalve (ENV) tegevuse toetamise kaudu kogukondade elanikkonnakaitse võimekuse suurendamine ja ühingu arengukava eesmärkide elluviimine.

Eesti Naabrivalve ühing on 2000. aastal kodanikualgatuse korras loodud ning tänaseks enam kui 10 000 Eesti majapidamist ühendav vabaühendus, eesmärgiga suurendada Eesti elanike turvalisust. Kuigi tegevuse eesmärk on mitme dekaadi jooksul olnud sama, siis meetodid ja strateegia on aja jooksul muutunud. Ühingu tegevus on paindlik, et osaleda aktiivselt turvalisusest hoolivate kogukondade aktuaalsete probleemide lahendamisel. Eesti Naabrivalve on täna Eesti suurim elanikke koondav turvalisusega tegelev vabaühendus, mis annab võimaluse ja samas ka kohustuse kaasa rääkida turvalisuse teemadel nii kohalikul kui ka riiklikul tasandil.

Ühingu tegevused saab jaotada kolme suuremasse valdkonda:

1. Uute naabrivalve sektorite loomine
2. Olemasolevate naabrivalve sektorite toimimine, sh kogukondade elanikkonnakaitse võimekuse suurendamine.
3. Eesti Naabrivalve ühingu jätkusuutlikkuse tagamine

Kavandatud tegevused ja oodatud tulemused:

| Eesmärk | Tegevus | Tulemus |
| --- | --- | --- |
| Uute naabrivalve sektorite arv kasvab 8 võrra, mis hõlmab 80 majapidamist. | 1. Teavitustöö    1. Teabematerjalide koostamine, trükkimine ja levitamine, et jagada informatsiooni naabrivalve liikumise kohta. Kogukondade turvalisust puudutavate, sh uute naabrivalve sektorite loomist kajastavate uudiste edastamine avalikkusele läbi ühingu meediaplatvormide.    2. Meediaplaani koostamiseks ettevalmistuste tegemine. Meediaplaani koostamise eesmärk on Naabrivalve nähtavuse tõstmine, mis toetaks uute sektorite liitumist    3. Osalemine partnerite (politsei, pääste, KOVid, MTÜd) korraldatud infopäevadel, seminaridel ja teistel üritustel jagamaks infot naabrivalve liikumise kohta. Aasta jooksul prognoosime osalemist vähemalt 5 üritusel. 2. Uute NV sektorite lepingute ettevalmistamine ja allkirjastamine. | Loodud on 8 uut naabrivalve sektorit, kuhu on kaasatud 80 majapidamist. |
| Idapiiri aladele uute naabrivalve sektorite loomine. | Kavandame teavitustööd idapiiri äärsetel aladel, mille tulemusel ⅓ uutest naabrivalve sektoritest loome nendesse piirkondadesse. | ⅓ uutest naabrivalve sektoritest on loodud idapiiri äärsetele aladele. |
| Olemasolevate naabrivalve sektorite toimimine. | 1. Kõikide ENV sektorite vanematega võetakse aasta jooksul vähemalt ühe korra ühendust. 2. ENV sektorite kontaktandmete uuendamine, vastavalt sektorivanematelt saadud informatsioonile. 3. ENV plakatite uuendamine, ca 20 plakatit (pleekinud või aja jooksul katki läinud) 4. NV sektorites probleemide lahendamine ja nende vältimiseks ennetusmeetmete rakendamine:    1. Piirkonda tähistavad plakatid oleks terved ja visuaalselt korras.    2. Liikmete nimekirjade ajakohastamine.    3. Teavitustöö ennetusmeetmetest ja turvalise elukeskkonna loomise võimalustest. | Kõikide naabrivalve sektorivanematega on vähemalt kord aastas ühendust võetud ja vestluste tulemused sisestatud infosüsteemi. Kontaktandmed on uuendatud.  Plakatite uuendamine vastavalt sektoritega kokkuleppel on läbi viidud.  Sektorid rakendatud ennetusmeetmeid elukeskkonna turvalisemaks muutmisel. |
| Tõsta ühinguga liitunud kogukondade teadlikkust elanikkonnakaitse meetmetest. | 1. Kogukondadele elanikkonna kaitse temaatika tutvustamine oma meediakanalite kaudu. 2. Viime läbi 6 õppust - ühing valmistab ette ja viib läbi elanikkonnakaitse õppuse. Eesmärk on kaardistada ja analüüsida elanike valmisolekut akuutseks kriisiks ja kindlaks teha, missugust tuge vajavad elanikud valmisoleku tõstmiseks. Ametkondade tasandil on selliseid õppuseid läbi viidud, elanikkonna tasandil on selliseid õppuseid korraldatud vähe. Õppuse raames analüüsitakse ettevalmistatud stsenaariumi põhjal olukorda elukeskkonnas, et näha, kus on nõrgad kohad ja selgitada elanikele nende endi kohustusi ja vastutust, kui selline stsenaarium peaks realiseeruma. Stsenaariumi valmistab ette ENV kaasates partnerid Päästeametist, Politsei- ja Piirivalveametist, aga ka võimalusel Naiskodukaitsest ja Punasest Ristist. Õppust kajastame ENV infokanalites ning informeerime meediat enne ja pärast õppust (kokku 2 meediakajastust). | Õppused on läbi viidud. |
| Suurendame elanikkonna teadlikkust ja oskusi kaitsta ennast õigusrikkumiste eest. | 1. Avaldame sesoonsete kuritegevuse trendide kohta artikli kevadel ja sügisel. 2. Avaldame kuritegevuse trendide ja ohtude kohta teateid ühingu sotsiaalmeediakanalites vastavalt trendide avaldumisele. 3. Elukeskkonna turvalisuse koolituste ettevalmistamine, läbiviimine ja tulemuste analüüs. Luuakse koolituste tulemuslikkuse mõõtmise struktuur. Aasta jooksul 6 koolitust. Koolitusel osalejate arvu ette ei prognoosita, sest see ei sõltu ühingust. 4. Naabrivalve ümarlaudade/koolituste läbiviimine, aasta jooksul viiakse läbi sektori esindajate poolt tellitud ümarlauad/koolitused soovitud teemadel. 5. Ühing panustab lähisuhtevägivalla (LSV) ja kelmuste ennetusse läbi teavitustöö naabrivalve piirkonna liikmetele. Jagatakse koostööpartnerite LSV alast informatsiooni. LSV alase teavitustöö peamiseks koostööpartneriks on Politsei- ja Piirivalveamet. | Sesoonsete kuritegude kohta on avaldatud artiklid ja teated sotsiaalmeediakanalites.  Läbi on viidud 6 koolitust ja sektorite poolt tellitud ümarlauad. |
| Ühingu juhtimine. | 1. Koostöö Eestis    1. Osalemine kogukonna turvalisust puudutavate riiklike ja kohaliku tasandi plaanide ja arengukavade väljatöötamisel ja täiendamisel, et naabrivalve oleks kajastatud antud omavalitsuste arengukavades.    2. Osalemine Lääne-Virumaa ja Harjumaa maakondlike turvanõukogude töös.    3. Koostöös Päästeliidu ja Abipolitseinike Koguga viiakse läbi ühine turvalist elukeskkonda toetav veebikoolitus ühingute liikmetele ning jagatakse ühingute meediakanalites üksteise infot, mis puudutab kogukondade turvalisust. 2. Rahvusvaheline koostöö   Koostöö hoidmine Euroopa teiste naabrivalve alaste organisatsioonidega nagu EUNWA ja teised, saamaks informatsiooni Euroopa riikides toimuvast naabrivalve alastest trendidest ja meetoditest, mida oleks vajadusel võimalik ka Eestis kasutusele võtta.   1. Viiakse läbi Eesti Naabrivalve ühingu Üldkoosolek 2. IT prioriteedid 2024. aastal:    1. Kodulehe, infosüsteemi (Eesti Naabrivalve liikmete andmebaas) ja kaardirakenduse järjepidev arendamine.    2. Infosüsteemis regulaarne andmete aktualiseerimine.    3. Infosüsteemi uuele platvormile üleviimine (tulenevalt vananenud php süsteemist - teostatakse vastavalt rahalistele võimalustele). Litsentside hoidmine ühingu töö tagamiseks, näiteks hulgipostitussüsteem, tarkvara kasutamise õigus jne). | Ühing on jätkusuutlik oma taotluses toodud tegevustes ning kogukondadele on jagatud teadmist naabrivalve võimalustest. |

Kuluplaan tegevustoetusele:

|  |  |  |
| --- | --- | --- |
| Kulu nr | Kulunimetus | Ühiku hind  (€) aastas |
| 1. | Põhitegevusega seonduv kulu (naabrivalve plakatid, kleebised, voldikud, trükised, koolitusmaterjalid jms) | 3 000 |
| 2. | Kontorikulu (bürookulu, üür, kommunaalkulud, side- ja kommunikatsioonikulu) | 2 700 |
| 3. | Transpordikulu (liisingkulu, kindlustus, hooldus, kütus) | 6 500 |
| 4. | Teenused ja muud tegevuskulud (raamatupidamine, andmesisestus, postiteenus, pangateenus, lektorite teenused, ühingu poolt tasutavad liikmemaksud, litsentsitasud, üldkoosolek infosüsteemide- hooldus ja arendamine ning it-süsteemide püsikulud ja välissuhete arendamine jms ja muud tegevuskulud) | 2 800 |
| 5. | Tööjõukulu (ühingu juhtimine, piirkondlik projektijuhtimine) | 45 000 |
|  | Kokku: | 60 000 |

*/Allkirjastatud digitaalselt/*

Lugupidamisega

Marek Väljari

Tegevjuht